**NOTĂ INFORMATIVĂ**

**la proiectul hotărîrii Guvernului „Privind înființarea în**

**orașul Cimișlia a operei comemorative de război în memoria**

**ostașilor care au luptat pentru neam și țară”**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul hotărîrii Guvernului „Privind înființarea în orașul Cimișlia a operei comemorative de război în memoria ostașilor care au luptat pentru neam și țară” a fost elaborat și se promovează de Ministerul Apărării. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul hotărîrii este elaborat în temeiul art.9 alin.(1) din Legea privind regimul mormintelor și operelor comemorative de război, nr.161/2017 și în baza deciziei Consiliului orășenesc Cimișlia nr.8/14 din 11.10.2018 „Cu privire la edificarea Monumentului ostașilor care au luptat pentru neam și țară”.Scopul proiectului menționat constă în asigurarea cadrului legal pentru înființarea în orașul Cimișlia a operei comemorative de război în memoria ostașilor care au luptat pentru neam și țară.Opera comemorativă de război dedicată ostașilor care au luptat pentru neam și țară va fi amplasată în centrul orașului Cimișlia, pe aceeași axă compozițională cu „Monumentul la mormântul comun al 701 ostași și în memoria consătenilor căzuți în război (1941 - 1945)” dedicat ostașilor care au căzut pe teritoriul raionului Cimișlia în cel de-al II Război Mondial, printre numele gravate pe monument nu se regăsesc cimișlienii participanți la război. |
| 1. **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul nu contravine legislației Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul propune, în temeiul deciziei Consiliului orășenesc Cimișlia nr.8/14 din 11.10.2018 „Cu privire la edificarea Monumentului ostașilor care au luptat pentru neam și țară”, înființarea în orașul Cimișlia, în Scuarul Recunoștinței, pe terenul cu suprafața de 0,2033, nr. cadastral nr. 2901304860, a operei comemorative de război în memoria ostașilor care au luptat pentru neam și țară.Proiectul operei comemorative de război ce se propune a fi înființată va fi avizat cu Ministerul Educației, Culturii și Cercetării. |
| **5. Fundamentarea economico-financiară** |
| Implementarea proiectului nu presupune alocarea mijloacelor financiare din bugetul de stat. Cheltuielile pentru lucrările de proiectare, executare, înființare a operei comemorative de război și amenajare a terenului aferent vor fi acoperite din contul mijloacelor financiare ale bugetului orașului Cimișlia, precum și din donații. |
| **6. Modul de încorporare a actului în cadrul normativ în vigoare** |
| Proiectul hotărîrii Guvernului se încadrează în cadrul normativ în vigoare, iar aprobarea acestuia nu va genera ca consecință necesitatea amendării altor acte normative. |
| **7. Avizarea și consultarea publică a proiectului** |
| Proiectul hotărîrii Guvernului este plasat pentru consultare publică pe pagina oficială a Ministerului Apărării [www.army.md](http://www.army.md) (compartimentul „Transparența decizională”, directoriul „Modul de participare”) și pe [www.particip.gov.md](http://www.particip.gov.md). |

Ministru Eugeniu STURZA